*Par iepirkumu procedūras “Digitālo biļešu sistēmas attīstība” (ID Nr. RS 2023/73\_) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi elektroniskā pasta vēstuli ar lūgumu sniegt atbildes uz jautājumu par iepirkuma procedūras “Digitālo biļešu sistēmas attīstība” (ID Nr. RS 2023/73\_) (turpmāk – iepirkuma procedūra) nolikuma prasībām.

**1. jautājums:**

Specifikācijas punktā 5.2. teikts, ka Aizstāt Sistēmas pārvaldības panelī (atskaites, klientu pārvaldība, Sistēmas pārvaldība) esošo funkcionalitāti ar attiecīgajām API metodēm.

Kā šobrīd ir realizētas šīs funkcijas? Vai šīs izmaiņas jāveic tikai aizmugursistēmā? Vai arī te nepieciešams papildināt/salabot arī lietotāja saskarni portālā no kura tiks izsaukti šie pieprasījumi? Vai arī pieprasījumiem nav paredzēts lietotāja saskarne

**1.atbilde:**

Informējam, ka izmaiņas ir jāveic tikai aizmugursistēmā, lai Pasūtītājam būtu pieejamas visas nepieciešamas API lietotāja saskarnes izveidei ārpus šī iepirkuma.

**2. jautājums:**

Specifikācijas punktā 5.6. teikts Izveidot programmatūras piegāžu vidē CI/CD pipeline.

Vai šis attiecās arī uz kontroles aplikāciju?

**2.atbilde:**

Jā, jautājumā minētais attiecas arī uz kontroles aplikāciju.

**3. jautājums:**

Specifikācijas punktā 8.2. teikts Veikt Sistēmas pilna cikla automātisku un, ja nepieciešams, manuālu testēšanu izstrādes vidē.

Vai šie testi jāraksta arī kontroles aplikācijai? Vai ar šiem testiem jānosedz arī esošā sistēmas funkcionalitāte vai tikai izstrādes un izmaiņas, kuras izstrādās projekta ietvaros?

**3.atbilde:**

Informējam, ka šie testi jāraksta visām komponentēm, tajā skaitā kontroles lietotnei. Šiem testiem jānosedz visa sistēmas funkcionalitāte – esošā un izmainītā / jaunā, lai nodrošinātu iepirkuma priekšmetā noteikto prasību “*pēc iespējas saglabājot savietojamību ar esošajām Pasūtītāja un tā sadarbības partneru mobilajām lietotnēm*”.

**4. jautājums:**

Vai šobrīd ir pieejams kāds apraksts par esošajā sistēmā izmantotajām programmēšanas valodām, struktūru, izmantotajiem rīkiem, bibliotēkām un izstrādes modeļiem? Šāda informācija palīdzētu veikt kvalitatīvu izstrādes ilguma novērtējumu.

**4.atbilde:**

Informējam, ka Pasūtītāja rīcībā esošais apraksts ir pieejams iepirkuma procedūras Tehniskās specifikācijas (Nolikuma 2.pielikums) 10.sadaļā.

Iepirkumu komisijas priekšsēdētāja \*K. Meiberga

\*DOKUMENTS PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU